চাকরিহারাদের বিক্ষোভে ভাঙল পুলিশি ব্যারিকেড

ওয়েব ডেস্ক: আজ এসএসসির পক্ষ থেকে বলা হয়েছিল বিকেল ৬ টার মধ্যে যোগ্য অযোগ্যদের তালিকা প্রকাশ করা হবে। কিন্তু অবশেষে তা হল না। আর যার জেরে উত্তপ্ত হয়ে ওঠে এসএসসি ভবন এলাকা। সাংবাদিক বৈঠক করার কথা ছিল এসএসসি চেয়ারম্যান সিদ্ধার্থ মজুমদারের কিন্তু অবশেষে তা না করে এসএসসির পক্ষ থেকে রাতে দেওয়া হল বিবৃতি। সুপ্রিম নির্দেশ মেনেই চলবে ক্লাস, মিলবে বেতন… জানাল এসএসসি।

রাত ১২ টা ১৫ মিনিট নাগাদ এসএসসি বিবৃতি দিয়ে জানাল, সুপ্রিম নির্দেশের কোন নড়চড় হবেনা। সুপ্রিম কোর্টের নির্দেশ মাফিক যাঁরা বেতন পাচ্ছেন, কেবল তাঁরাই বেতন পাবেন এবং চাকরি করবেন।

আরও পড়ুন: প্রায় ৭ ঘন্টা বিক্ষোভের পর চকরিহারা শিক্ষকদের নিয়ে বিবৃতি দিল এসএসসি

আর এরপরেই বিক্ষোভের রেশ আরও ১০ গুন যেন বেড়ে গেল। ইতিমধ্যেই পুলিশের সঙ্গে চাকরিহারাদের শুরু হয়েছে ধস্তাধস্তি। জানা যাচ্ছে, এসএসসি দফতরের ভিতর রয়েছেন এসএসসি চেয়ারম্যান। আর ভবনের ভিতর পুলিশ ঢুকতেই উত্তেজনার পারদ চড়ে। চলছে স্লোগানের ঝড়।

রাতের সঙ্গে পল্লা দিয়ে বাড়ছে আন্দোলনের ঝাঁঝ। আন্দোলনকারীরা ভেঙে ফেলেন পুলিশি ব্যারিকেড। চাকরিহারাদের একটাই দাবি, স্থায়ী সুরাহা হোক, যোগ্যরা চাকরি পাক, এসএসসি পূর্ণাঙ্গ তালিকা প্রকাশ করুক।

উল্লেখ্য, সুপ্রিম কোর্টের নির্দেশে চাকরি হারান ২৬ হাজারের বেশি শিক্ষক – শিক্ষিকা। আর তারপর থেকেই শুরু হয় বিক্ষোভ। চাকরি বাতিলের রায়ের পর থেকেই চাকরিহারাদের সাফ দাবি প্রকাশ করতে হবে যোগ্যদের তালিকা। আর এসএসসির পক্ষ থেকেও বলা হয়েছিল প্রকাশ করা হবে সেই তালিকা। কিন্তু এবার এসএসসি মধ্যরাতে বিবৃতি দিয়ে জানিয়ে দিল সুপ্রিম কোর্টের নির্দেশনামা মেনেই হবে সব।

দেখুন অন্য খবর

Powered by how to get embed code from youtube and låna pengar utan inkomst